CELEX: 62010CN0225
Language: sl
Date: 2010-05-10 00:00:00
Title: Zadeva C-225/10: Predlog za sprejetje predhodne odločbe, ki ga je vložilo Sozialgericht Nürnberg (Nemčija) 10. maja 2010 – Juan Perez Garcia, Jose Arias Neira, Fernando Barrera Castro, Dolores Verdun Espinosa kot pravna naslednica Joseja Bernala Fernandeza proti Familienkasse Nürnberg

14.8.2010   
            
            
               SL
            
            
               Uradni list Evropske unije
            
            
               C 221/17
            
         Predlog za sprejetje predhodne odločbe, ki ga je vložilo Sozialgericht Nürnberg (Nemčija) 10. maja 2010 – Juan Perez Garcia, Jose Arias Neira, Fernando Barrera Castro, Dolores Verdun Espinosa kot pravna naslednica Joseja Bernala Fernandeza proti Familienkasse Nürnberg
   (Zadeva C-225/10)
   ()
   2010/C 221/27
   Jezik postopka: nemščina
   
      Predložitveno sodišče
   
   Sozialgericht Nürnberg
   
      Stranke v postopku v glavni stvari
   
   
      Tožeče stranke: Juan Perez Garcia, Jose Arias Neira, Fernando Barrera Castro, Dolores Verdun Espinosa kot prvna naslednica Joseja Bernala Fernandeza
   
      Tožena stranka: Familienkasse Nürnberg
   
      Vprašanja za predhodno odločanje
   
   
               1.
            
            
               Ali je člen 77(2)(b)(i) Uredbe (EGS) št. 1408/71 (1) treba razlagati tako, da bivši državi članici zaposlitve ni treba dodeliti družinskih dodatkov prejemnikom starostne ali invalidske pokojnine ali pokojnine zaradi nesreče pri delu ali poklicne bolezni, ko prejemajo pokojnino v skladu s predpisi več držav članic (tako imenovani dvojni ali večkratni upokojenci) in njihove pravice do pokojnine temeljijo na podlagi predpisov bivše države članice zaposlitve (pravica do nacionalne pokojnine), če je v državi članici prebivališča primerljiva višja dajatev sicer predvidena, vendar pa je nezdružljiva z drugo dajatvijo, za katero se je prizadeti odločil na podlagi možnosti izbire?
            
         
               2.
            
            
               Ali je člen 78(2)(b)(i) Uredbe (EGS) št. 1408/71 treba razlagati tako, da bivši državi članici zaposlitve ni treba dodeliti družinskih dodatkov za sirote pokojnega delavca ali samozaposlenega, za katerega so veljali predpisi več držav članic in pri katerih temelji fiktivna pravica do družinske pokojnine na predpisih bivše države članice zaposlitve (potencialna pravica do nacionalne pokojnine), če je v državi članici prebivanja sicer predvidena primerljiva višja dajatev, vendar pa je nezdružljiva z drugo dajatvijo, za katero se je prizadeti odločil na podlagi možnosti izbire?
            
         
               3.
            
            
               Ali to velja tudi za dajatev, za katero se uporabljata člena 77 ali 78 Uredbe (EGS) št. 1408/71, če je ta sicer po temelju predvidena v državi članici prebivališča otroka, vendar pa glede te dajatve ne obstaja možnost izbire?
            
         
      (1)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149, str. 2).